Vysoká pec Karol

Vysoká pec Karol (Karlova huta) je pobočkou Slovenského technického múzea v Košiciach. Nachádza sa v katastri obce Vlachovo pri sútoku Dobšinského potoka a rieky Slaná. Vysoká pec patrila do širšieho hutníckeho komplexu, v ktorom sa nachádzala aj zlievareň. Dokladuje historickú technológiu výroby surového železa na drevnom uhlí a zaujme aj jej architektonické prevedenie. Karlovu hutu eviduje Sheffildská univerzita ako jednu z najvýznamnejších historických vysokých pecí v Európe. Je to národná kultúrna pamiatka v registri ÚZPF pod č. 2484/1. História 1843 - stavba prvej vysokej pece vo Vlachove, ktorú nechal postaviť Karol Andráši (1792-1845), ktorá spracovávala rudu z okolitých baní vo Vlachove, Rejdovej a Vyšnej Slanej. Táto vysoká pec sa však nezachovala. 1868 - Emanuel Andráši, prezývaný tiež železný gróf, navrhol založenie Šálgotárjanskej akciovej spoločnosti, s cieľom spracovávať gemerské rudy na železo na výrobu koľajníc. 1870 - stavba vysokej pece Karol, túto dal postaviť Emanuel Andráši (1821 – 1891) syn Karola III, po ktorom pec pomenoval. 1877 - E. Andráši zaregistroval spoločnosť Železiarne grófa Emanuela Andrássyho do ktorej majetku patrili pece vo Vlachove 1880 – vyradenie staršej pece z prevádzky 1881 - založená Rimavsko-muránsko-šalgotarjánska železiarska účastinná spoločnosť, zvaná RIMA, spojením Šálgotárjanskej akciovej spoločnosti s Rima-muránskou spoločnosťou, pri čom pomáhala viedenská banka Wiener Bankveiner. Emanuel Andráši je najväčším akcionárom 1891 - E. Andráši zomiera a majetok dedí syn Gejza Adráši (1856 – 1938), ktorý nakoniec predáva spoločnosti RIMA všetky hute a hámre od Vidovej po Dobšinú, zostáva vo vedená a je významným akcionárom spoločnosti 1906 - dáva G. Andráši prednosť politickej kariére, stáva sa ministrom vnútra, potom ministrom zahraničných vecí Uhorska. 1907 - zastavenie prevádzky Karlovej hute spoločnosťou RIMA. Parametre pece výška pece 12 metrov objem 28 metrov kubických pohon dúchadla dvomi vodnými kolesami palivo zabezpečujúce potrebnú teplotu bolo drevné uhlie výkon v roku 1884 bol 5 162 ton surového železa Pobočka STM Košice Objekt je v správe Slovenského technického múzea. Od konca roku 2016 je technická pamiatka Vysoká pec - Huta Karol vo Vlachove uzavretá a pre návštevníkov neprístupná. Prístup k objektu je po ceste z Vlachova, smerom na Dobšinú, kde pred sútokom Slanej a Dobšinského potoka, je naľavo odbočka na vedľajšiu cestu vedúcu cez železničné priecestie, ktorá návštevníka popár sto metroch privedie pred Karlovu hutu. Galéria Referencie Pozri aj Slovenské technické múzeum Vysoká pec Iné projekty Commons ponúka multimediálne súbory na tému Vysoká pec Karol Externé odkazy Oficiálny web Vysoká pec na Lit. spol. Pravé orechové Karlova huta na Gemer.sk Archivované 2016-11-20 na Wayback Machine Karlova huta na Čiernediery.sk Zdroje Ladislav Mlynka, Katarína Haberlandová: Kultúrne krásy Slovenska – Technické pamiatky. Bratislava, Vydavateľstvo Dajama, r. 2007 Peter Štefanča: Bane a železiarne rodiny Andrássyovcov. Rožňava, Roven, r. 2009 Ladislav Tajták a kol.: Dejiny Rožňavy I., II. Košice, Východoslovenské vydavateľstvo, r. 1978 Peter Zámora a kol.: Dejiny baníctva na Slovensku I. Košice, Tibor Turčan - Banská agentúra, r. 2003